Kramer Villion Norris - KVN Junie 2017
Cheops, 'n Egiptiese farao wat in die 26ste Eeu vC regeer het, moes 20 jaar lank wag terwyl sy Groot Piramide van Giza gebou is. Hy het seker ook, soos ons vandag, ondervind dat dit selde gebeur dat enige bouwerk op tyd of teen die begrote koste afgehandel en gelewer word.
Nadat jy hopelik nie te lank gewag het vir jou droomhuis om klaar gebou te word nie, sal jy so gou as moontlik wil intrek.
Nou benodig jy 'n Okkupasiesertifikaat van jou plaaslike munisipaliteit. Ons kyk hierna, wat dit behels, waarom dit nodig is, hoe dit jou beskerm en hoe jy dit kan kry.
Teenstrydige mediaberigte skep verwarring oor die vraag of dagga (cannabis) nog 'n onwettige dwelm in Suid-Afrika is, al dan nie.
Ons kyk na die onlangse uitspraak van die Hoë Hof en bespreek die effek daarvan op die kweek en gebruik van dagga in jou eie woning. Kan pasiënte wat dagga vir persoonlike, medisinale wil gebruik toestemming kry om dit te doen? Wat is die storie met die kweek van dagga? Wat is die situasie met dagga in die werkplek?
Lees gerus verder, hier is pertinente inligting en belangrike waarskuwings ter sprake.
"Goed begin is half gewin" As jy 'n lewensvatbare besigheidskonsep het en jy is uitgeknip vir die opwindende lewe van 'n entrepreneur, moet jy professionele advies inwin oor hoe om te begin.
In ons reeks "Kies die regte entiteit vir jou besigheid" kyk ons na die positiewe en negatiewe aspekte van 'n besigheidstrust.
Ons bespreek die trustkonsep en spesifiek die "besigheidstrust". Ons kyk ook na 5 voordele en 3 nadele van die trustvorm. Ons kyk ook na die aanslag van die owerhede se kant af op trusts.
Hippokrates het reeds in 400 vC verkondig dat voedsel jou medisyne moet wees, en medisyne jou voedsel.
Moet nie dat verkoue en griep jou hierdie winter onderkry nie. Veral nie as jy jou eie besigheid bedryf nie. Onthou, elke dag wat jy siek is, is 'n dag waarop jy goeie geleenthede kan mis.
Ons kyk na 'n wetenskaplike oorsig oor die beste 15 tipes voedsel om te eet, wanneer siekte jou pak. Ons kyk ook na hulpmiddels en die positiewe effek van "goeie voedsel" en die aanvulling daarvan met die hulp van jou plaaslike apteker. Lees gerus verder.